**RESPUBLIKINIO MOKINIŲ RAŠINIO ARBA ESĖ KONKURSO**

**„KAIP SUPRANTI ŽODŽIUS: „TAIKOS VĖLIAVA KVIEČIA KURTI GROŽĮ?“**

**SKIRTO BALANDŽIO 15-AJAI — PASAULINEI KULTŪROS DIENAI — PAMINĖTI,**

**NUOSTATAI**

I. BENDROSIOS NUOSTATOS

1. Respublikinis mokinių rašinio arba esė konkursas (toliau – konkursas) rengiamas siekiant švietimo įstaigose atkreipti didesnį dėmesį į Balandžio 15-ąją —Pasaulinę kultūros dieną ir Taikos vėliavos kėlimą šalyje.

2. Konkurso tikslas – padėti mokiniams suvokti grožio svarbą per Taikos vėliavos prasmes.

II. DALYVIAI

3. Konkurse kviečiami dalyvauti 7-8 kl.; I-II gimn. kl., III-IV gimn. kl. mokiniai.

III. KONKURSO ORGANIZAVIMAS ĮSTAIGOSE

4. Kviečiame į rašinio arba esė rašymą įtraukti visų aukščiau nurodytų klasių mokinius.

5. Iš aukščiau nurodytų klasių koncentrų atrenkami 1-2 geriausi darbai. Rašto darbų vertinimo kriterijai: temos atitikimas, mąstymo gilumas, rėmimasis patirtimi, originalumas, raštingumas.

6. Geriausius darbus atrenka sudaryta komisija.

7. Rašto darbo apimtis — iki 1 A4 formato puslapio 12 šriftu.

IV. RAŠTO DARBŲ PATEIKIMAS

8. Rašinio arba esė konkurso nugalėtojų vardą, pavardę, klasę, mokyklos pavadinimą, mokyklos adresą, mokytojo vardą, pavardę, kontaktus (telefoną arba el. pašto adresą) bei rašto darbus prašome siųsti iki 2019 m. kovo mėn. 15 d. el. adresu: taikvelkom@gmail.com

V. KONKURSO NUGALĖTOJŲ APDOVANOJIMAS

9. Visi savo mokyklose laimėjusieji ir rašto darbus su nurodytais duomenimis atsiuntę mokiniai ir jų mokytojai bus apdovanoti Taikos vėliavos komiteto padėkos raštais. Visi darbai bus patalpinti į internetinę svetainę.

10. Kiekvieno nurodyto koncentro trijų geriausių darbų autoriai ir jų mokytojai bus apdovanoti 2019 m. balandžio 15 d. Lietuvos Respublikos Seime tarptautinės konferencijos, skirtos Pasaulinei kultūros dienai paminėti, metu. Geriausius darbus atrenka sudaryta komisija.

VI. BAIGIAMOSIOS NUOSTATOS

11. Konkurso organizatorius Taikos vėliavos komitetas, Tarptautinio Taikos vėliavos komiteto NVO prie JT skyrius Lietuvoje.

12. Konkurso globėjas

Lietuvos Respublikos Seimo Švietimo ir mokslo komiteto pirmininko pavaduotojas

prof. Vytautas Juozapaitis

13. Konkurso partneriai:

Skuodo rajono Ylakių gimnazija;

Telšių Žemaitės gimnazija;

Klaipėdos Martyno Mažvydo progimnazija;

Skuodo rajono kultūros centro Ylakių skyrius;

Skuodo meno mokyklos Ylakių skyrius.